এলআরবি আর আইয়ুব বাচ্চু মানেই গিটার আর সুরের দারুন সমণ্বয়। ক্যাসেট, সিডি প্লেয়ার, এমপিথ্রি কাল পেরিয়ে প্রথম আইয়ুব বাচ্চুর কনসার্ট দেখি জাহাঙ্গীরনগর বিশ্ববিদ্যালয়ের মুক্তমঞ্চে। ৩০ ব্যাচের র‍্যাগের অনুষ্ঠান। কৈশোরের সেই রকস্টার, যার গান শুনে শুনে মুখস্থ হয়ে গেছে, মাঝে মাঝেই মাথায় বাজে যার গান, সেই আইয়ুব বাচ্চু, সেই এলআরবি চোখের সামনে। শীতের রাত, গান হচ্ছে, একমনে গিটার বাজাচ্ছেন আইয়ুব বাচ্চু।